**Metodické a organizačné pokyny k súvislej pedagogickej praxi**

**študentov 3. ročníka bakalárskeho štúdia predškolská a elementárna pedagogika**

**Termín praxe: 01. 02. – 24. 02. 2023**

 Podľa učebného plánu študijného programu učiteľstva pre primárne vzdelávanie je študent povinný v príprave na svoje učiteľské povolanie absolvovať v 6. semestri štúdia 2-týždňovú pedagogickú prax.

 Súvislú pedagogickú prax vykonáva študent spravidla v mieste svojho bydliska, prípadne v blízkom okolí. Riaditeľ materskej a základnej školy určí študentovi cvičného učiteľa/vychovávateľa s najmenej 5-ročnou pedagogickou praxou a vynikajúcimi výchovno-vzdelávacími výsledkami.

 Študent je povinný počas súvislej pedagogickej praxe absolvovať:

* 10 hodín priamej vyučovacej činnosti na MŠ
* 10 hodín priamej vyučovacej činnosti v ŠKD na ZŠ
* 20 hodín rozborov
* 5 hodín ostatnej činnosti v škole (štúdium školských dokumentov, pedagogická rada, rodičovské združenie, triednické hodiny a pod.).

 Odporúčame denne prideliť študentovi 3 výstupy, pričom treba zohľadniť primerané zastúpenie jednotlivých výchovno-vzdelávacích činností. Každý vyučovací deň odporúčame realizovať 3 hodiny rozborov. Študent pri súvislej výstupovej praxi vychádza z predchádzajúcich nadobudnutých skúseností v rámci pedagogickej praxe.

Povinnosťou študenta je písomne sa pripravovať na každú výchovno-vzdelávaciu činnosť, prekonzultovať hodiny s cvičným učiteľom, pripraviť si učebné pomôcky, robiť si poznámky z rozborov, zoznámiť sa s agendou triedy (triedna kniha, výkazy a pod.), so školskými dokumentmi (učebné osnovy, štátny vzdelávací program, školský vzdelávací program, pedagogicko-organizačné pokyny a pod.) a pomáhať cvičnému učiteľovi, zúčastňovať sa na pedagogických poradách, mimoškolských aktivitách, rodičovských združeniach a pod.

Študent počas súvislej pedagogickej praxe okrem priamej pedagogickej práce má získať celkový prehľad o živote školy a jej chode.

**Študent osobne prinesie v zalepenej obálke na Ústav pre vzdelávanie pedagógov FSŠ UKF v Nitre do 13. 1. 2023!**

* **Potvrdenie o prijatí študenta na pedagogickú prax potvrdené riaditeľom školy,**
* **Dohody o vykonaní práce 2x (iba originály, tlačivo nepečiatkovať),**
* **Čestné vyhlásenie k registrácii fyzickej osoby v systéme sociálneho a zdravotného zabezpečenia.**

Prácu študenta počas súvislej pedagogickej praxe priebežne hodnotí cvičný učiteľ, ktorý každú študentom odučenú hodinu potvrdí v Protokole k pedagogickej praxi. Po ukončení súvislej pedagogickej praxe vypracuje **Hodnotenie študenta**.

K udeleniu kreditu študent predloží:

* Brožúru z pedagogickej praxe
* Pedagogický denník – písomné prípravy podpísané cvičným učiteľom.

Po ukončení pedagogickej praxe kredit študentovi udeľuje osoba zodpovedná za pedagogickú prax.

Ďakujeme. S pozdravom

**PaedDr. Helena Pataiová, PhD. RNDr. Ladislav Szekeres, PhD.**

**zodpovedná za pedagogickú prax prodekan pre vzdelávanie**

**hpataiova@ukf.sk** **lszekeres@ukf.sk**